O‘zbekiston terma jamoasi hujumchisi Aleksandr Geynrix Janubiy Koreyaga qarshi uchrashuv uning uchun termadagi so‘nggisi bo‘lganini aytdi. Uchrashuvdan keyin O‘zbekiston terma jamoasi ajratilgan mikst-zonadan o‘tmasdan yashirin yo‘llar orqali stadiondan chiqib ketishga urindi. Tribuna.Uz xodimlari futbolchilar joylashgan avtobus yaqiniga borishdi. U yerda faqatgina Geynrix avtobusga chiqmasdan turardi. «Hech narsa degim kelmayapti. Ha, bu terma jamoadagi so‘nggi o‘yinim edi. Boshqa gapirishga xohishim yo‘q», degan Geynrix.